'लेके पहला पहला प्यार’ गाने पर दिखाए बेहतरीन डांस मूव्स
Norway Dance Crew Quick Style Mumbai Local Train Dance Video Goes Viral - नार्वे का फेमस डांस ग्रुप क्विक स्टाइल अक्सर बॉलीवुड गानों पर अपने वीडियो शेयर करते रहते हैं
नार्वे का फेमस डांस ग्रुप क्विक स्टाइल अक्सर बॉलीवुड गानों पर अपने वीडियो शेयर करते रहते हैं। अब हाल ही में उनका एक वीडियो सामने आया है, जिसमें वह मुंबई की लोकल ट्रेन में भीड़ के सामने जबरदस्त डांस करते हुए दिखाई दिए। इस वीडियो में सभी डांसर्स 'लेके पहला पहला प्यार' के रिमिक्स वर्जन पर जबरदस्त डांस मूव्स करते हुए दिख रहे हैं। वहीं वीडियो में उनके पीछे लोगों की भीड़ भी देखने को मिल रही है। सोशल मीडिया पर इस वीडियो को फैंस खूब पंसद कर रहे हैं।
क्विक स्टाइल के साथ थिरके विराट कोहली 
टीम इंडिया के स्टार क्रिकेटर विराट कोहली ने हालही में बॉर्डर-गावस्कर ट्रॉफी के बाद नॉर्वे के डांस ग्रुप क्विक स्टाइल से मुलाकात की है। इस दौरान क्रिकेटर ने डांस ग्रुप के साथ 'स्टीरियो नेशन' के गाने 'इश्क' पर थिरकते हुए नजर आए। इससे पहले क्रिकेटर ने डांस क्रू के सदस्यों के साथ फोटो भी शेयर किया। इसमें कोहली ने अपने इंस्टाग्राम पोस्ट में लिखा, "देखिए मैं मुंबई में किससे मिला।"
हाथ में बैट लेकर किया डांस 
इस वीडियो में क्विक स्टाइल का एक डांसर बैट उठाता है, उसके बाद सफेद व्हाइट टीशर्ट और ब्लैक जींस में कोहली आते हैं और उससे बैट लेकर डांस करने लगते हैं , जिसके बाद ग्रुप के सभी डांसर्स विराट कोहली के साथ थिरकते हुए दिखाई दे रहे हैं। 
काला चश्मा पर वायरल हुआ था डांस
नॉर्वे का डांस क्रू क्विक स्टाइल बॉलीवुड गानों पर डांस करने के लिए फेमस है और सोशल मीडिया पर इनके डांस के वीडियो काफी वायरल होते रहते हैं। वह इस इस समय भारत के दौरे पर हैं। क्विक स्टाइल डांस ग्रुप ने 'काला चश्मा', 'साडी गली' जैसे बॉलीवुड गानों पर वीडियो बनाया था जो काफी वायरल हुआ था। इसके बाद से डांस क्रू की लोकप्रियता काफी बढ़ गई है। क्विक स्टाइल भारतीय और पाकिस्तानी गानों पर डांस का वीडियो सोशल मीडिया पर अपलोड करता रहता है।